ג'פרי זיגייר, אביו של "האסיר X", מסביר לראשונה את שתיקת המשפחה בנוגע לתחקיר על מעצרו והתאבדותו של בנו בכלא הישראלי. "אנחנו מבינים את העניין, החלטנו לא לדבר". מכרים בקהילה היהודית: "היו שמועות שהוא במוסד, אבל איש לא ידע"
משפחתו של בן זיגייר/אלון שמרה עד כה על שתיקה בכל הנוגע למותו של בנה, "האסיר X", שתואר בתחקרי רשת ABC האוסטרלית. אביו, ג'פרי זיגייר, הסכים היום (יום ד') לומר לאתר חדשות אוסטרלי: "עדיין פשוט כואב לנו מכדי לדבר כרגע".
"אנחנו מבינים את העניין שזה מעורר, אבל החלטנו לא לדבר עם אף אחד, לא כרגע, אני מצטער", אמר האב על פי הדיווח באתר האוסטרלי news.co. סוכנות הידיעות היהודית JTA הביאה מדבריהם של מכרים של המשפחה, שסיפרו על מצבה הקשה לאחר מותו של הבן. "הם היו המומים לחלוטין, זה היה פשוט נורא", סיפר דני לם, נשיא מועצת יהדות אוסטרליה. לם אמר כי אין לו מידע אקטואלי על הפרשה.
הסוכנות ציטטה עוד מכרים שסיפרו על תגובת המשפחה. "הייתה התנתקות מוחלטת. אף אחד לא ידע מה היה הסיפור. ההורים קרסו. הם התנתקו מהחיים. הם היו שבורים. במשך שנתיים הם לחלוטין התנתקו מהכול".
הסוכנות מציינת כי שני ההורים, ג'פרי ולואיז, שכיהנו במשרות קהילתיות, עזבו את תפקידיהם הציבוריים. "ההורים המסכנים סבלו די עד עכשיו", אמר ל-JTA אחד ממנהיגי הקהילה לשעבר. "אף אחד לא הכיר בכך שזו התאבדות. היו שמועות שהוא היה במוסד, אבל איש לא ידע, הייתה סודיות".
שכנה של זיגייר סיפרה לאתר החדשות האוסטרלי news.com.au כי הוא היה מצטיין המחזור בבית ספרו ודיבר עברית שוטפת. "הוא תמיד היה מוכן לעזור, תמיד שמח וחייכן. המשפחה הייתה הרוסה כשהוא מת".
אביו של זיגייר, אישיות מוכרת בקהילה היהודית שכיהן בראש הוועדה נגד השמצה של ארגון "בני ברית", הוזכר היום גם בהקשר אחר, הנוגע בעקיפין לסודיות סביב גורלו של בנו. ב-2010 פורסם מכתב מאת ג'פרי זיגייר באתר העיתון "דה אוסטרליאן" בהתייחסות לפרשת ההדלפות של מייסד ויקיליקס, ג'וליאן אסאנג'. במקרה, תאריך הפרסום היה גם יומיים לפני שבנו בן התאבד בכלא הישראלי, לפי הפרסומים באוסטרליה.
את כישרונותיו בצורה חדשה ובוגרת. מה לגבי 'היסטוריה-ליקס?'"
בני משפחתו ומכריו של זיגייר התבקשו להגיב בימים האחרונים לתחקיר שהתפרסם באוסטרליה, אך סירבו לשתף פעולה. לפי התחקיר, זיגייר שהה בבידוד מוחלט בכלא איילון שברמלה והתאבד בשלהי 2010 בתאו. הוא השתמש בישראל בשם בן אלון, והיה נשוי ואב לשניים בשנות ה-30 לחייו. על פי הפרסום, בשנים שקדמו למעצרו עבד האיש במוסד.
בן זיגייר. "היו שמועות שהוא במוסד"